Metroid

Metroid er en spillserie utgitt av Nintendo, der spilleren trer inn i rollen som den kvinnelige dusørgjegeren Samus Aran på forskjellige oppdrag, oppdrag som ofte involverer å tilintetgjøre den titulære metroid-rasen – en organisme med et potensial til å utslette livet i galaksen om den skulle falle i feil hender. Det første spillet i serien, Metroid, ble sluppet på NES i 1986. Det siste spillet i serien, Metroid Dread, ble lansert på Nintendo Switch i 2021.

En skiller gjerne mellom seriens numererte hovedserie og Metroid Prime-serien. Hovedserien består av fem spill hvor alle foregår på et todimensjonalt plan. Metroid Prime-serien består av tre tredimensjonale førstepersonsspill. Metroid Prime-serien er kronologisk plassert mellom Metroid og Metroid II: Return of Samus, nærmere bestemt før metroid-rasen ble utryddet.

 Metroid Prime-trilogien 
Metroid Prime ble utgitt til Nintendo GameCube i 2002. Oppfølgeren, Metroid Prime 2: Echoes ble utgitt til GameCube i 2004. Siste spill i den originale Metroid Prime-trilogien, Metroid Prime: Corruption kom til Nintendo Wii i 2007. En samlepakke som pakket sammen Metroid Prime: Corruption sammen med oppdaterte versjoner av de to foregående Metroid Prime-spillene ble utgitt til Nintendo Wii under tittelen Metroid Prime Trilogy i 2009.

Under Electronic Entertainment Expo 2017 annonserte Nintendo at et nytt spill i Metroid Prime-serien var under utvikling til Nintendo Switch, Metroid Prime 4. Spillet antas å ha vært under utvikling av en gruppe fra Namco Bandai. I januar 2019 ble det annonsert at den daværende versjonen av spillet skulle forkastes og utviklingen startes på nytt med Retro Studios, utviklerne av den originale Metroid Prime-trilogien, som utvikler. Under en Nintendo Direct presentasjon i juni 2024 ble spillet endelig presentert med et klipp fra spillet selv, i tillegg til et nytt og fullstendig navn i Metroid Prime 4: Beyond. I en Nintendo Direct presentasjon i september 2025 fikk spillet sin globale lanseringsdato, som er 4. desember 2025.

 Spill 
 Tittel Plattform Utgivelsesår Metroid Nintendo Entertainment System 1986 Metroid II: Return of Samus Game Boy 1992 Super Metroid Super Nintendo Entertainment System 1994 Metroid Fusion Game Boy Advance 2002 Metroid Prime Nintendo GameCube 2002 Metroid: Zero Mission Game Boy Advance 2004 Metroid Prime 2: Echoes Nintendo GameCube 2004 Metroid Prime Pinball Nintendo DS 2005 Metroid Prime Hunters Nintendo DS 2006 Metroid Prime 3: Corruption Wii 2007 Metroid Prime Trilogy Wii 2009 Metroid: Other M Wii 2010 Metroid Prime: Federation Force Nintendo 3DS 2016 Metroid: Samus Returns Nintendo 3DS 2017 Metroid Dread Nintendo Switch 2021 Metroid Prime Remastered Nintendo Switch 2023 Metroid Prime 4: Beyond Nintendo Switch, Nintendo Switch 2 2025

 Referanser 

 Eksterne lenker 



Kategori:Dataspill utviklet i Japan
Kategori:Metroidvania-spill